**REPUBLIKA HRVATSKA**

**LIČKO-SENJSKA ŽUPANIJA**

**OSNOVNA ŠKOLA DR. FRANJE TUĐMANA**

**Riječka 2, 53230 Korenica**

Klasa: 003-06/21-01/06

Urbroj: 2125/28-02-01-21-02

U Korenici 16.travnja 2021. godine

**Zapisnik sa 3.sjednice Školskog odbora**

Mjesto održavanja: OŠ dr. Franje Tuđmana, Korenica – učionica hrvatskog jezika

Vrijeme održavanja: petak, 16.travnja 2021. godine s početkom u 11,00 sati

Evidencija nazočnosti:

1. Aleksandra Majetić – član, ispred Učiteljskog vijeća
2. Ivana Ivančević – član – ispred Skupa radnika
3. Nikolina Medaković-član, ispred Učiteljskog vijeća
4. Goran Jurković – član, ispred Vijeća roditelja
5. Hrvoje Kukuruzović – član, ispred Osnivača Ličko senjske županije
6. Ivan Kokot- član, ispred Osnivača Ličko senjske županije

Opravdano odsutni:

1. Marija Marjanović – član , ispred Osnivača Ličko senjske županije

Ostali prisutni:

1. Dražena Aračić - ravnateljica Škole
2. Tanja Babić-tajnik školske ustanove kao zapisničarka

Predsjednica Školskoga odbora utvrdila je kvorum potreban za pravovaljanost donošenja odluka, te predložila da se dnevni red dopuni sa točkom Donošenje Odluke o raspisivanju natječaja za ravnatelja/ice Škole.

Predsjednica Školskoga odbora predložila je da se usvoji sljedeći Dnevni red

DNEVNI RED

1. Usvajanje Zapisnika sa 2. sjednice Školskog odbora
2. Odluka o raspisivanju natječaja za ravnatelj/icu Škole
3. Donošenje I.izmjena i dopuna Plana nabave za 2021.g.
4. Davanje suglasnosti za investicijske radove u skladu sa čl.45.st.10.Statuta Škole
5. Razno

**Dnevni red je jednoglasno usvojen.**

**Ad. 1.**

Članovi Školskoga odbora dobili su Zapisnik sa 1.Konstituirajuće sjednice Školskoga odbora zajedno sa pozivom za sjednicu. Nije bilo primjedbi na zapisnik. Predsjednica je dala na usvajanje zapisnik s 1.Konstituirajuće sjednice Školskog odbora.

Zapisnik sa 1. Konstituirajuće sjednice Školskoga odbora je usvojen jednoglasno.

**Ad.2.**

Po ovoj točci predsjednica je upoznala članove da ravnateljici Škole mandat traje do 8.studenog 2021.godine.Po članku 52. Pročišćenog teksta Statuta postupak natječaja treba pokrenuti najmanje 60 dana prije isteka mandata. Iznijela je da s obzirom na godišnji odmor i početak školske godine kada ima najviše posla oko pripreme školske godine, smatra da je najbolje sada pokrenuti natječajni postupak za imenovanje ravnatelja/ice Škole.

Prijedlog predsjednice Školskog odbora su podržali svi članovi.

Ivan Kokot-član također je iznio da se slaže sa prijedlogom, te da je iz iskustva druge škole u kojoj je također bio član Školskog odbora, gdje je postupak bio pokrenut preko ljetnog razdoblja kada su ljudi na godišnjim odmorima što im je otežavalo provedbu postupka, a i obveze na početku školske godine su velike i svakako se slaže da je bolje sada pokrenuti postupak. Svi članovi su se složili sa iznesenim i kratko se razgovaralo o istom.

Ravnateljica je iznijela da Narodne novine raspisuju natječaje srijedom i petkom.

Predsjednica je predložila da se stupi u kontakt sa Narodnim novinama i prvi datum kada je moguće objaviti natječaj, odnosno u srijedu 21.travnja 2021.godine.

Predsjednica je predložila da se donese Odluka o raspisivanju natječaja za ravnatelja/icu Škole.

**Prijedlog Odluke o raspisivanju natječaja za ravnatelja/icu Škole - jednoglasno je usvojen.**

**Ad.3.**

Po ovoj točci predsjednica je dala je riječ ravnateljici Škole.

Ravnateljica je upoznala članove da je potrebno izmijeniti Plan nabave za 2021.godinu, zbog izvođenja radova na temeljima za dogradnju Škole. Naime, obzirom da građevinska dozvola za dogradnju Škole postoji, ravnateljica je stupila u kontakt sa Županijom i Općinom Plitvička Jezera te su se iznašla potrebna sredstva, kako bi se krenulo sa izradom temelja za dogradnju, i svakako bi se onda bilo lakše prijaviti na natječaje za dogradnju Škole.

Kratko se raspravljalo o tome.

Prijedlog da se u Plan nabave za 2021.godinu uvrste i radovi i materijal za izgradnju temelja za dogradnju Škole predsjednica Školskog odbora je dala na usvajanje.

**Odlika o I.izmjenama i dopunama Plana nabave za 2021.g. koja se odnosi na radove i materijal za izgradnju temelja za dogradnju Škole- jednoglasno je usvojena.**

**Ad.4.**

Predsjednica Školskog odbora se nadovezala na prethodnu točku te upoznala članove da Školski odbor po čl.45.st.10. Statuta škole, treba dati suglasnost ravnateljici Škole da pokrene postupak za investicijske radove za izradu temelja za dogradnju Škole.

**Prijedlog da se ravnateljici Škole po čl.45.st.10. Statuta da suglasnost za investicijske radove za izradu temelja za dogradnju Škole- jednoglasno je usvojen.**

**Ad.5.**

Po ovoj točci ravnateljica je upoznala članove da se nastava u našoj Školi održava po MODELU A, i nadamo se da će tako i ostati.

Po ovoj točci više nije bilo pitanja ni rasprave.

Obzirom da više nije bilo pitanja, sjednica je zaključena, u 11:25 sati.

**Zapisničarka: Predsjednica Školskog odbora:**

Tanja Babić

Aleksandra Majetić